Glock 17

Glock 17 je prvá pištoľ vyrobená rakúskou spoločnosťou GLOCK. Je to zároveň prvá pištoľ s rámom z polymérov, ktorá sa masovo rozšírila, čo viedlo k hystérii živenej najmä americkými médiami, že zbraň nie je zistiteľná bežnou detekciou a ani röntgenom. Keďže hlaveň a ďalšie súčiastky, zhruba 80% zbrane, sú z kovu, táto mestská legenda je bezpredmetná.

Opis 
Glock 17 je samonabíjacia pištoľ s kapacitou zásobníku 17 nábojov 9 × 19 mm Parabellum, rozšíriteľná na 19 nábojov. Používa uzamykací systém Browning/Petter a poistný a bicí mechanizmus Safe Action špecifický pre Glocky. Kovové časti zbrane sú chránené povlakom Tenifer. Lučík je vpredu zrezaný tak, aby umožňoval lepšie uchopenie pištole obomi rukami.

Pištoľ pôvodne nedostala svoj názov podľa počtu nábojov, ale podľa toho, že bola sedemnástym patentom konštruktéra Gastona Glocka v poradí.

Má veľmi jednoduchú konštrukciu, skladá sa iba z 34 súčiastok.

Rozšírenie 
Po svojom uvedení na trh začiatkom 80. rokov túto pištoľ zaviedli do svojej štandardnej výzbroje ozbrojené sily Rakúska pod názvom P80, neskôr tak urobilo aj Nórsko a Holandsko. V súčasnosti je podľa údajov výrobcu jednou z najpredávanejších zbraní, používajú ju policajné a vojenské zbory vo viac než 50 krajinách na svete.

Varianty 
 Glock 17C ("Compensated") – s úsťovým kompenzátorom zdvihu
 Glock 17L – s predĺženým záverom a hlavňou.
 Glock 17A – verzia pre austrálsky trh. Dĺžka hlavne je  a zásobník pojme iba 10 nábojov
 Glock 17T – tréningová zbraň, používa gumové projektily. Rám je sfarbený namodro.
 Glock 17P – tréningová zbraň. Má červený rám a hlaveň bez nábojovej komory a so zablokovaným úderníkom.
 Glock 17Pro – verzia pre fínsky trh.
 Glock 17P80 – verzia pre nórske ozbrojené sily.
 Glock 17DK – verzia pre dánsky trh, pištoľ má  dlhú hlaveň, celková dĺžka zbrane je .
 na Filipínach sú dostupné taktiež verzie Mariner a Tactical, obe s nastaviteľnými mieridlami, Mariner je navyše odolný proti vode.

 v roku 2006 firma GLOCK vyrobila špeciálnu sériu k 20. výročiu. Na závere je vygravírovaný podpis Gastona Glocka, pod tým jedinečné číslo "XXX of 2006" a vedľa slová "20 Years of Perfection 1986 to 2006".

Iné projekty

Externé odkazy 
 Rozsiahly popis Glocka  –

Zdroje 

Pištole